ROMANIA

JUDEŢUL MUREŞ Vizat,

PRIMĂRIA COMUNEI Secretar general

ACĂŢARI Jozsa Ferenc

PROIECT DE HOTĂRÂRE

privind aprobarea proiectului reţelei şcolare pentru anul școlar 2025-2026 de pe raza teritorială a comunei Acăţari

 Primarul comunei Acăţari,

 Văzând Referatul de aprobare a Primarului comunei Acățari nr.6677/2024 și raportul Compartimentului de resort nr. 6678/2024,precum și avizele comisiilor de specialitate din cadrul Consiliului local,

 Ținând cont de Avizul conform privind reţeaua şcolară pentru anul școlar 2025-2026, de pe raza comunei Acăţari,comunicat de Inspectoratul Şcolar judeţean Mureş cu adresa nr. \_\_\_\_\_\_\_\_\_\_\_\_\_\_\_\_\_

 Având în vedere:

 - prevederile art. 16 și art.19 din Legea învățământului preuniversitar nr.198/2023, cu modificările și completările ulterioare ,

 - prevederile art.2 din Calendarului operațiunilor de organizare a rețelei școlare pentru anul școlar 2025-2026 ,aprobat prin OME nr.6613/2024,

 Văzând prevederile art.7 din Legea nr. 52/2003 privind transparența decizională în administrația publică,republicată,cu modificările și completările ulterioare,

În temeiul art. 129 alin. 2 lit ”d”, alin.7 lit.”a”, art.139 alin. 1 și art. 196 alin. 1 lit.”a”,din O.U.G. nr.57 din 05.07.2019 privind Codul Administrativ :

 P r o p u n e :

 Art.1.Se aprobă reţeaua şcolară pentru anul școlar 2025-2026 de pe raza teritorială a comunei Acăţari,conform anexei,care face parte integrantă din prezenta.

 Art.2.Primarul comunei şi Consiliul de administraţie a Școlii gimnaziale Acăţari vor respecta prevederile prezentei.

 Art.3. Prezenta se aduce la cunoștință ,conform prevederilor legale și se comunică,cu:

* Instituția Prefectului jud.Mureș
* Primarul comunei Acățari
* Inspectoratul Şcolar judeţean Mureş
* Școala Gimnazială Acățari.

 Primar,

 Osvath Csaba

Anexă la HCL nr.1 / \_\_\_\_\_\_\_

|  |  |  |  |  |
| --- | --- | --- | --- | --- |
| **Nr.crt.** | **Jud.** | **Urban/Rural** | **Denumirea unității de învățământ cu personalitate juridică****-Adresa Nr. telefon/fax/e-mail/niveluri de învățământ** | **Denumirea unității de învățământ fără personalitate juridică(arondată)****-Adresa Nr. telefon/fax/e-mail/niveluri de învățământ** |
| 1 | MS | Rural | ŞCOALA GIMNAZIALĂ, ACĂȚARI Str. Principală, nr.110, cod.547005tel.0265333150,fax.0265333150e-mail : scoalageneralaacatari@yahoo.com GIMN  | **PJ** |
| 2 | MS | Rural |  | ȘCOALA PRIMARĂ ACĂȚARI ACĂȚARI, NR. 200/FPRE (3 grupe cu program normal și o grupă cu program prelungit /PRI  |
| 3 | MS | Rural |  | ŞCOALA PRIMARĂ CORBEȘTI, NR.20, PRE/PRI |
| 4 | MS | Rural |  | ŞCOALA PRIMARĂ GĂIEȘTI, NR.51/A, PRE/PRI  |
| 5 | MS | Rural |  | GRĂDINIȚA CU PROGRAM NORMAL, ROTENI, NR.71/B /PRE |
| 6 | MS | Rural |  | ȘCOALA PRIMARĂ, ROTENI, NR.72/PRI  |
| 7 | MS | Rural |  | ŞCOALA PRIMARĂ, VĂLENII , STR PRINCIPALĂ NR.141 PRE/PRI |

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro**,** [www.acatari.ro](http://www.acatari.ro)

 Nr. 6677 din 15 octombrie 2024

REFERAT DE APROBARE

privind aprobarea proiectului reţelei şcolare pentru anul școlar 2025-2026 de pe raza teritorială a comunei Acăţari

 Având în vedere :

- adresa nr. 889/26.09.2024 a Inspectoratului Școlar Județean Mureș înregistrat la subscrisa sub nr. 6293/26.09.2024 prin care solicită a se aproba organizarea rețelei şcolare de pe raza comunei pentru perioada 2024- 2025;

- prevederile art. 16 și 19 din Legea 198 / 2023 a învățamântului preuniversitar;

- Codul administrativ nr. 57/2019 republicat cu modificările și completările ulterioare;

 In baza Legii a învățământului preuniversitar nr. 198/2023 precum și a OME nr. 6613/2024 organizarea Rețelei Școlare a unităților de învățământ preuniversiatar de stat și particular de pe raza comunei Acățari se realizeaza anual de către autoritatea publică locală, cu avizul conform al Inspectoratului Școlar Județean Mureș.

 Astfel, se impune aprobarea propunerii Consiliului Local al Comunei Acățari privind organizarea Rețelei Școlare a unităților de învățământ de pe raza comunei Acățari pentru anul școlar 2025-2026, cuprinsă în anexă.

 Singura modificare față de anul școlar precedent constă în **relocarea elevilor din cadrul Școlii Vălenii**, structură a Școlii Gimnaziale Acățari, întrucât clădirea actuală a unității de învățământ din localitatea Vălenii a fost declarată neutilizabilă pe baza expertizei tehnice. Expertiza a evidențiat faptul că imobilul nu mai poate fi utilizat în condiții de siguranță pentru desfășurarea activităților educative, fiind propus pentru demolare.

Ca măsură temporară, **preșcolarii și clasele I-III ( o clasă) din Vălenii vor fi relocați în Casa de Tineret din aceeași localitate**, care este corespunzătoare pentru desfășurarea activităților școlare. Această soluție asigură continuitatea procesului educativ în condiții optime de siguranță și confort, până la extinderea casei de tineret, unde preconizăm construirea a mai multor săli de clase.

Prin urmare, structura rețelei școlare pentru anul școlar 2025-2026 rămâne similară cu cea a anului precedent, cu excepția relocării temporare a elevilor din localitatea Vălenii.

 Primar,

 Osvath Csaba